Document ID: 31981D0649

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Ιουλίου 1981
περί εγκρίσεως της χορηγήσεως ενισχύσεων εκ μέρους του Ηνωμένου Βασιλείου στη βιομηχανία λιθανθράκων κατά το οικονομικό έτος 1980/81
(Το κείμενο στην αγγλική γλώσσα είναι το μόνο αυθεντικό)
(81/649/ΕΚΑΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την απόφαση της Επιτροπής αριθ. 528/76/ΕΚΑΧ της 25ης Φεβρουαρίου 1976 περί του κοινοτικού καθεστώτος επεμβάσεων των Κρατών μελών στη βιομηχανία λιθανθράκων (1)
τη γνώμη του Συμβουλίου,
Εκτιμώντας ότι:
Ι
Η κυβέρνηση του Ηνωμένου Βασιλείου κοινοποίησε στην Επιτροπή, σύμφωνα με το άρθρο 2 της αποφάσεως, τα χρηματοδοτικά μέτρα που προτίθεται να λάβει άμεσα ή έμμεσα υπέρ της βιομηχανίας λιθάνθρακος κατά το οικονομικό έτος 1980/81 (2)· ότι από αυτά τα μέτρα δύνανται να εγκριθούν σύμφωνα με την προαναφερθείσα απόφαση οι ακόλουθες ενισχύσεις:
1.2 // // εκ. £ // - ενίσχυση για την προσέλκυση και διατήρηση ειδικευμένου προσωπικού: // 4,2, // - ενίσχυση για τη δημιουργία αποθεμάτων: // 12,4, // - ενίσχυση για τον άνθρακα ατμοπαραγωγής: // 11,7, // - κάλυψη των ζημιών των επιχειρήσεων εξορύξεως άνθρακος: // 112,4.
Οι προαναφερθείσες ενισχύσεις πληρούν τους όρους που απαιτούνται, σύμφωνα με την απόφαση, σχετικά με την έγκριση κρατικών μέτρων στηρίξεως της μορφής αυτής.
Η ενίσχυση για την προσέλκυση και διατήρηση του ειδικευμένου προσωπικού προορίζεται να καλύψει ως ένα βαθμό τα έξοδα του Εθνικού Συμβουλίου Άνθρακος (NCB) που προκλήθηκαν από την ορθολογική οργάνωση και από την συγκέντρωση της εξορύξεως στα παραγωγικότερα ορυχεία, ότι αυτό προκαλεί δαπάνες μετακομίσεως, μεταφοράς κ.ο.κ.
Η κυβέρνηση του Ηνωμένου Βασιλείου θα αναλάβει η ίδια κατά το 1980/81 μέρος των εξόδων του NCB συνολικού ύψους 4,2 εκ. £.
Ο στόχος και η μορφή της ενισχύσεως αποδεικνύουν ότι πρόκειται για μέτρο συμβιβάσιμο με τα κριτήρια του άρθρου 8 της αποφάσεως,
Για την εξέταση της ενισχύσεως για την κάλυψη των εξόδων δημιουργίας αποθεμάτων άνθρακα και οπτάνθρακα (ύψους 12,4 εκ. £ ) πρέπει να ληφθεί ως σημείο εκκινήσεως το γεγονός ότι τα συνολικά αποθέματα των παραγωγών αλλά και τα πρόσθετα αποθέματα των καταναλωτών, που χρηματοδοτούνται άμεσα ή έμμεσα από τους παραγωγούς ανέρχονται σε 22 εκ. τόνους περίπου· ότι με μηνιαία παραγωγή γύρω στα 10 εκ. τόνους, το ύψος των αποθεμάτων που θα ήταν δυνατό να λάβει ενίσχυση σύμφωνα με την παράγραφο 2 του άρθρου 9 της αποφάσεως ανέρχεται σε 12 εκ. τόνους· ότι το ποσό της ενισχύσεως ανά τόνο ανέρχεται σύμφωνα με τα ανωτέρω σε 1,0 £ ενώ τα πραγματικά έξοδα διατηρήσεως αποθεμάτων (συμπεριλαμβανομένων των αποσβέσεων και των τόκων) είναι κατά πολύ μεγαλύτερα από το ποσό της ενισχύσεως.
Ο στόχος και η μορφή της ενισχύσεως αποδεικνύουν ότι πρόκειται για μέτρο συμβιβάσιμο με τους όρους του άρθρου 9 της αποφάσεως.
Η ενίσχυση για τον άνθρακα ατμοπαραγωγής ύψους 11,7 εκ £ αφορά τις παραδόσεις άνθρακα ατμοπαραγωγής στη Σκωτία, ότι περαιτέρω η ενίσχυση είναι δυνατόν, σύμφωνα με τα στοιχεία της κυβερνήσεως του Ηνωμένου Βασιλείου, να θεωρηθεί συμβιβάσιμη με το άρθρο 11 της αποφάσεως.
Η ενίσχυση για την κάλυψη των ζημιών των επιχειρήσεων εξορύξεως άνθρακα (112,4 εκ. £) πρόκειται να καλύψει σχεδόν πλήρως τις ζημιές των επιχειρήσεων εξορύξεως άνθρακα του NCB· ότι η ενίσχυση χορηγείται αφενός για να αποφευχθούν σοβαρές οικονομικές και κοινωνικές διαταραχές στις ανθρακοφόρες περιοχές, όπου δεν υπάρχουν ακόμα επαρκείς δυνατότητες επαναπασχολήσεως, και αφετέρου για να διατηρηθούν οι υφιστάμενες δυνατότητες εξορύξεως, προκειμένου να διασφαλισθεί ο εφοδιασμός σε ενέργεια· ότι η ενίσχυση είναι επομένως συμβιβάσιμη με τις διατάξεις του άρθρου 12 της αποφάσεως.
ΙΙ
Για να ελεγχθεί κατά πόσο οι προβλεπόμενες ενισχύσεις είναι συμβιβάσιμες με την καλή λειτουργία της κοινής αγοράς, απαιτείται, σύμφωνα με το άρθρο 3 παράγραφος 2 της αποφάσεως να ληφθούν υπόψη και όλα τα υπόλοιπα χρηματοδοτικά μέτρα υπέρ της τρέχουσας παραγωγής κατά το οικονομικό έτος 1980/81.
Οι ενισχύσεις για την τρέχουσα παραγωγή της Μεγάλης Βρετανίας πρόκειται να ανέλθουν κατά το οικονομικό έτος 1980/81 τα 287,4 εκ. ECU (=2,32 ECU/τ)· ότι επομένως η βρετανική βιομηχανία λιθανθράκων λαμβάνει τις χαμηλότερες ενισχύσεις σε σύγκριση με τις άλλες ανθρακοπαραγωγούς χώρες της Κοινότητος.
Για να ελεγχθεί, κατά πόσον οι προβλεπόμενες ενισχύσεις είναι συμβιβάσιμες με την καλή λειτουργία της κοινής αγοράς δεν απαιτούνται λεπτομερείς δειγματοληψίες και έρευνες:
- το 1980 δεν υπήρξαν δυσκολίες εφοδιασμού της βρετανικής αγοράς,
- το 1980 αυξήθηκαν οι βρετανικές αποστολές άνθρακα σε άλλες χώρες της Κοινότητος σε σύγκριση με το προηγούμενο έτος,
- το κλείσιμο τριών μονάδων εξορύξεως χαμηλής αποδοτικότητας οδήγησε στην ορθολογική οργάνωση και συγκέντρωση της εξορύξεως στις μονάδες με την υψηλότερη παραγωγικότητα,
- οι βρετανικές τιμές για τον οπτάνθρακα και για τον άνθρακα ατμοπαραγωγής δεν οδήγησαν το 1980 σε έμμεσες ενισχύσεις προς τους βιομηχανικούς καταναλωτές άνθρακα.
Υπό τις συνθήκες αυτές είναι δυνατόν να διαπιστωθεί ότι οι προβλεπόμενες ενισχύσεις κατά το οικονομικό έτος 1980/81 για την τρέχουσα παραγωγή της βρετανικής βιομηχανίας λιθανθράκων είναι συμβιβάσιμες με την καλή λειτουργία της κοινής αγοράς.
Η εκτίμηση αυτή ισχύει ακόμα και αν συνυπολογισθούν οι ενισχύσεις που καταβάλλονται στις επιχειρήσεις εξορύξεως άνθρακα σύμφωνα με την απόφαση αριθ. 73/287/ΕΚΑΧ.
Σύμφωνα με το άρθρο 14 παράγραφος 1, η Επιτροπή οφείλει να διαπιστώσει ότι οι εγκρινόμενες ενισχύσεις ανταποκρίνονται στους σκοπούς που αναφέρονται στα άρθρα 7 έως 12 αυτής της αποφάσεως· ότι για τον λόγο αυτόν πρέπει να ενημερώνεται, ιδίως για το ύψος και την κατανομή των πληρωμών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για το οικονομικό έτος 1980/81 εγκρίνεται η χορήγηση εκ μέρους του Ηνωμένου Βασιλείου ενισχύσεων στη βρετανική βιομηχανία λιθανθράκων συνολικού ύψους 140 700 000 £.
Το ποσό αυτό αποτελείται από τις κατωτέρω ενισχύσεις:
1. Συνεισφορά ύψους έως των 4 200 000 £ για την κάλυψη των εξόδων που προκλήθηκαν στο Εθνικό Συμβούλιο Άνθρακος (NCB) από το γεγονός ότι στο πλαίσιο της ορθολογικής οργανώσεως της παραγωγής πρέπει να ληφθούν μέτρα για τη μετακίνηση προσωπικού.
2. Παροχή ενισχύσεως για την κάλυψη των εξόδων για τη διαχείριση των υφισταμένων αποθεμάτων άνθρακα και οπτάνθρακα ύψους έως 12 400 000 £ .
3. Παροχή ενισχύσεως για τις παραδόσεις άνθρακα ατμοπαραγωγής στη Σκωτία ύψους έως 11 700 000 £.
4. Παροχή ενισχύσεως για την κάλυψη των ζημιών των επιχειρήσεων εξορύξεως άνθρακα ύψους έως 112 400 000 £.
Άρθρο 2
Η κυβέρνηση του Ηνωμένου Βασιλείου κοινοποιεί στην Επιτροπή έως τις 31 Οκτωβρίου 1981 λεπτομέρειες σχετικά με τις ενισχύσεις που χορηγήθηκαν σύμφωνα με την παρούσα απόφαση, ιδίως σχετικά με το ύψος και την κατανομή των πραγματοποιηθεισών πληρωμών.
Άρθρο 3
Η απόφαση αυτή απευθύνεται προς το Ηνωμένο Βασίλειο.
Έγινε στις Βρυξέλλες, στις 10 Ιουλίου 1981.

Labels: 1
19
18
14